REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 400-01/19-01/21

URBROJ: 2186-06-01/19-17

Petrijanec, 16. svibnja 2019.

 Na temelju članka 82. stavka 2. Pravilnika o proračunskom računovodstvu i računskom planu (»Narodne novine«, broj 124/14, 115/15, 87/16 i 3/18) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17), Općinsko vijeće Općine Petrijanec na 17. sjednici održanoj dana 16. svibnja 2019. godine, donosi

**ODLUKU**

**o raspodjeli rezultata poslovanja Općine Petrijanec za 2018. godinu**

Članak 1.

Ovom Odlukom o raspodjeli rezultata poslovanja Općine Petrijanec za 2018. godinu utvrđuje se rezultat poslovanja Općine Petrijanec za 2018. godinu, te se vrši njegova raspodjela sukladno zakonskim propisima.

Članak 2.

Općina Petrijanec, dana 31.12.2018. godine ima iskazana slijedeća stanja viškova odnosno manjkova prihoda i primitaka:

1. Višak prihoda poslovanja u iznosu: 4.391.354,51
2. Manjak prihoda od nefinancijske imovine u iznosu: 2.789.389,74
3. Manjak primitaka od financijske imovine u iznosu: 793.551,13

Članak 3.

Utvrđeni višak prihoda poslovanja u iznosu 4.391.354,51 kuna iz članka 2. ove Odluke raspoređuje se na način da se pokriva manjak prihoda od nefinancijske imovine u iznosu od 2.789.389,74 kuna i manjak primitaka od financijske imovine u iznosu od 793.551,13 kuna.

Viškom prihoda poslovanja u 2018. godini u iznosu 808.413,64 kuna pokriva se manjak prihoda iz 2017. godine koji iznosi 760.923,40 kuna.

Članak 4.

Utvrđuje se višak prihoda poslovanja za 2018. godinu u iznosu od 47.490,24 kuna, a koji je raspoloživ u narednom obračunskom razdoblju te će se uvrstiti u izmjene i dopune plana Proračuna za 2019. godinu, a upotrijebiti će se u podmirenju nastalih namjenskih rashoda poslovanja.

Članak 5.

 Ova Odluka sastavni je dio Godišnjeg izvještaja o izvršenju Proračuna Općine Petrijanec za 2018. godinu i stupa na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća

 mr. sc. Martin Evačić, v. r.